text: Glade gamle
  13 marts 2013 kl. 13.29
  De gamle i Fredericia er meget glade for hjemmeplejen, viser en tilfredshedsundersøgelse.
  De gamle er glade for hjemmeplejen i Fredericia.
  Endnu gladere, end de er andre steder.
  Tilfredsheden er målt på en skala fra 1 - 5, hvor 1 er lavest, og 5 er højest. 
  Tilfredsheden i Fredericia Kommune er på 4,14, hvilket er lidt over gennemsnittet for de kommuner, som Fredericia sammenligner sig med.
  Det er hjælp til indkøb, hjælp til at gå i bad, af- og påklædning, samarbejdet med trænende hjemmehjælpere og den samlede personlige pleje, der scorer højest i undersøgelsen. 
  Her har mellem 86 og 95% svaret, at de er tilfredse eller meget tilfredse.
  